לנה גוברמן

לנה גוברמן (נולדה ב-1978) היא אמנית, ומאיירת ישראלית.

ביוגרפיה 
נולדה בברסט שבבלארוס ועלתה בגיל שתים עשרה עם משפחתה.
סיימה תקשורת חזותית בבצלאל ב-2003. ומאז זכתה שלוש פעמים בציון לשבח בפרס בן-יצחק של מוזיאון ישראל, וכן בפרס שטרן להישגים מיוחדים בתחום האיור. לנה מאיירת בתחומים רבים ומגוונים. השתתפה כמעצבת הדמויות הראשית בסרטם של קולין בראדי וכריסטופר ריב - “גיבור של כולם" ("Everyone's Hero"). איירה לעיתונים ישראליים ובהם הארץ וגלובס בטכניקות דיגיטליות ורישום. בספריה היא משתמשת במגוון טכניקות ובהם אף תפירה (לספר "ברחוב ירמיהו").

גוברמן היא המנהלת האמנותית והמעצבת הראשית של הסרט איפה אנה פרנק מאת הבמאי הישראלי ארי פולמן.

ספרי ילדים שאיירה 
 "אני אוהב", מאת יהונתן גפן, הוצאת דביר, 2005
 "שובבות רעננה", מאת ויקי (ויקטור) אייל, הוצאת גוונים, 2006
 "בועות הסבון של גלי", מאת אבירמה גולן, הוצאת כנרת, 2006 (ציון לשבח של פרס מוזיאון ישראל לאיור ספר ילדים לשנת 2008 )
 "ברחוב ירמיהו", מאת לבי דאון הוצאת כנרת, 2008 (ציון לשבח של פרס מוזיאון ישראל לאיור ספר ילדים לשנת 2010)
 "דודה מרגלית נפלה אל השלולית", מאת נורית זרחי, הוצאת דביר, 2011 ( ציון לשבח של פרס מוזיאון ישראל לאיור ספר ילדים לשנת 2012 )

חיים אישיים

גוברמן גרה בקריית אונו עם בעלה ושני ילדיה.

קישורים חיצוניים

 

 
 
 
 פרופיל אמנית – לנה גוברמן באתר "הפנקס"

הערות שוליים

זוכי פרס בן-יצחק
מאיירות ישראליות
מאיירים ישראלים
בוגרות בצלאל, אקדמיה לאמנות ועיצוב
בוגרי בצלאל, אקדמיה לאמנות ועיצוב
עולות בשנות ה-1990
עולים בשנות ה-1990
רמת גן: אישים
ישראליות ילידות בלארוס
ישראלים ילידי בלארוס
אמניות ישראליות
ישראליות שנולדו ב-1978
ישראלים שנולדו ב-1978